2012ko otsailaren 13an egindako bilkuran, Nafarroako Parlamentuko Eledunen Batzarrak ondoko adierazpena onetsi zuen:

“1. Nafarroako Parlamentuak elkartasuna eta babesa eskaini nahi dizkie giza eskubideak eta demokrazia bezain funtsezkoak diren ideiak eskatzeagatik indarkeria-egoera pairatzen ari diren Siriako gizon-emakumeei, zeren eta herriaren subiranotasuna ordezkatzen duen erakunde demokratikoa den aldetik, guztiz jabetzen baita askatasunaren, giza duintasunaren eta berdintasunaren balioaz.

2. Hori dela eta, Nafarroako Parlamentua Espainiako Gobernua hondoraino inplikatzearen alde dago, Europar Batasuneko bazkideekin koordinatuta, Sirian eta erregio osoan bakea lor dadin, odol jarioa geraraz dadin eta baliabideak abian jar daitezen Siriak trantsizioa egiteko giza eskubideak, pertsonen duintasuna eta demokrazia errespetatzera”.

